
שלום רב,


הנדון: בקשת מידע במסגרת חוק חופש המידע – ייבוא קנביס


[bookmark: _GoBack]במענה לפנייתך החוזרת, להלן תשובתנו בהתאם למידע אשר נמסר לנו מהיחידה לקנאביס רפואי:

סעיפים 1-3 : 

חברת "אילן ביו קלצ'ר" עוסקת בפיתוחים חקלאיים והשבחת וריבוי צמחים בטכנולוגיה חדשנית וייחודית (בבעלותה ביוריאקטור ייחודי).
החברה שיתפה פעולה בהיתר ורישיון עם "מכון וולקני" במחקר בקנביס.
עוד לפני שהיק"ר פרסם נהלים ליבוא קנביס ובכלל זה חומר צמחי, בספטמבר 2016 - פנו מנהלי החברה בבקשה ליבוא קווים גנטיים ("זנים"). 
גם ליק"ר היה הנושא חדש לחלוטין, ויחד עם השירותים להגנת הצומח במשרד החקלאות ומח' יבוא סמים באגף הרוקחות שקלו את המקרה כ"קייס-סטאדי".
היבוא קיבל אישורי הגנה"צ אך טרם קבלת מלוא האישורים בוצע היבוא, הוכנס ללא הצגתו לנציג הגנה"צ בשדה"ת - ולכן עבר בדיקות פיטוסניטריות לקבלת היתר משירותי הגנת הצומח במשרד החקלאות –והוכנס להסגר בתנאים מחמירים.
תנאים אלו הנחו כי הייחורים יגודלו בתנאי מעבדה בחברת "אילן ביו קלצ'ר", בפיקוח מפקחת הגנה"צ וכי אין להוציא ייחורים אלו מהמעבדה. 
למידע הנוגע לאישורי הייבוא באפשרותך לפנות לממונה על חוק חופש המידע במשרד החקלאות לפי סעיף 8(5) לחוק חופש המידע.

כמו כן נדרשה החברה ע"י היק"ר להמציא את אישורי מדינת המקור ליצוא, כתנאי לשימוש כלשהו בייחורים. 
בדצמבר 2016 פורסמו הנחיות משולבות של היק"ר, שירותי הגנה"צ- משרה"ח ואגף הרוקחות (יבוא סמים), לדרכי היבוא של קנביס לישראל. הנחיות "תהליך אישור בקשות ליבוא סם מסוכן מסוג קנביס" פורסמו באתר היק"ר.
בקשת יבוא נוספת מאותו מקור של החברה נדחתה, שכן החברה עדיין לא הציגה את אישור הגורמים המוסמכים בארץ המוצא כי יצוא הקנביס מתחומה מאושר – כנדרש בהנחיות.
לחברה עדיין אין אישורי תנאי האיכות IMC-GAP , וכל שכן אישור למכירה.



סעיפים 4-5:

ישנם עוד מספר גורמים שביצעו כחוק ועפ"י ההנחיות יבוא של קנביס הניתן לריבוי (ייחורים/זרעים/תרביות רקמה וכ"ו ) וגורמים נוספים העושים כן באינטנסיביות בימים אלו.
מפאת חסיון מסחרי בעת הזו לא נציין מיהם וזאת בהתאם לסעיף 9(ב)(6).
יחד עם הנ"ל, לאחר שהגורמים יעמדו בתנאי האיכות IMC-GAP, עת השקת המדיקליזציה – יפורסמו באתר היק"ר פרטי העוסקים ברישיון , בכלל רבדי העיסוק בקנביס : רופאים – בתי מרקחת – בתי מסחר ומפעלי ייצור – חוות גידול וחוות ריבוי – מעבדות ועוד.




							         בכבוד רב

